钦定古今图书集成/明伦汇编/官常典/第649卷 > 李梦周
## 钦定古今图书集成/明伦汇编/官常典/第649卷 > 李梦周

按《扬州府志》：“梦周，字希道，海门人。嘉靖二年癸未进
士，授宁都知县。宁都风犷民嚚，最称难治。梦周因其
利病，以为兴革，任怨不辞。后母有诬子不孝者，为之
昭雪，咸颂其神明。士俗好鬼，事五王庙岁市子女代
牲，梦周火其庙，并毁诸淫祠。人以比西门豹，有势，豪
横里中。梦周怒，置于理，籍所夺田归之，民遂为中伤”，
解绶归。子庭槐，交河知县。